5.1. Rentnikul on õigus: 5.1.1. kasutada Vara iseseisvalt vastavalt Lepingule. 5.1.2. esitada kirjalik vastuväide Rendiandja poolt väljastatud arvele viie (5) päeva jooksul alates arve väljastamisest. 5.1.3. lõpetada Leping ennetähtaegselt, teatades sellest ette 10 päeva. 5.2. Rentnik on kohustatud 5.2.1. tasuma renti ning täitma muid kohustusi kooskõlas Lepinguga; 5.2.2. kasutama Vara vastavalt sihtotstarbele ja heaperemehelikult 5.2.3. juhul kui renditud Varal tekib rike peab koheselt teavitama rendile andjat, esimesel võimalusel rikke avastamise päeval. Rentnikul ei ole õigust Vara ise remontida. Juhul kui Rentniku poolt osundatud rike osutub põhjendamatuks on Rentnik kohustatud hüvitama eeltooduga põhjustatud kahjud; 5.2.4. hüvitama tema valduses olnud Varale tekitatud kahju Rendileandja esimesel nõudmisel; 5.2.5. Lepingu lõppemisel tagastama Vara Rendileandjale mitte halvemas seisukorras, milles see oli Rentnikule üleandmise ajal, arvestades normaalset kulumist; kasutama Vara heaperemehelikult, tehes Vara seisundi säilimiseks omal kulul vajalikke kulutusi; 5.2.6. Vara kadumisel, kasutuskõlbmatuks muutumisel, hävinemisel vms juhul maksma Rendileandjale hüvitist summas, mis vastab analoogse uue Vara jaemüügihinnale kui Vara ei saa taastada. Taastamisel tasuma remondi kulutused: 5.2.7. tagastama renditud Vara puhastatult või hüvitama puhastamiskulud; 5.2.8. mitte andma Vara allrendile või kolmandatele isikutele ilma Rendileandja kirjaliku nõusolekuta; 5.3. viie (5) tööpäeva jooksul kirjalikult informeerima Rendileandjat Vara kasutamise Objekti muutusest. 5.4. tegema kõik endast oleneva Vara säilimiseks (st vältima Vara vargust, kadumist, hävinemist, jne) ning hoidma Vara heaperemehelikult. 5.4.1. Järgima korralise hoolduse graafikut ning tagama hooldeks juurdepääsu ja informeerima hoolduse vajalikkusest Rendileandjat. 5.5. Rendivara väljaviimine Eesti Vabariigi territooriumilt on keelatud.